Diari Oficial de la Generalitat Valenciana


Sumari del DOGV 3351, del 15-10-1998 (1998/8521)

RESOLUCIÓ d'1 d'octubre de 1998, del director general de Recursos Humans, per la qual convoca un concurs oposició per a la provisió de vacants de personal no sanitari del grup D, auxiliars administratius de la funció administrativa d'institucions sanitàries de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3351

Data del DOGV
:   15-10-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/8521


Data del document
:   01-10-1998

Organisme emissor
:   Conselleria de Sanitat

Tipus de document
:   Resolució

RESOLUCIÓ d'1 d'octubre de 1998, del director general de Recursos Humans, per la qual convoca un concurs oposició per a la provisió de vacants de personal no sanitari del grup D, auxiliars administratius de la funció administrativa d'institucions sanitàries de la Conselleria de Sanitat. [1998/X8521]
  
Aprovada l'oferta pública d'ocupació de personal adscrit a les institucions sanitàries de la Conselleria de Sanitat pel Decret 252/1994, de 7 de desembre, del Consell de la Generalitat Valenciana, i acabat el concurs de trasllats, es fa necessari convocar un concurs oposició per a la cobertura de les places anunciades del grup D de la funció administrativa d'institucions sanitàries de la Conselleria de Sanitat.
  
D'acord amb els sistemes i procediments establits pel Reial Decret Reial Decret 118/1991, de 25 de gener, sobre la selecció del personal estatutari i la provisió de places de les institucions sanitàries de la Seguretat Social.
  
Aquesta Direcció General de Recursos Humans, fent ús de les competències que li atribueix l'article 2 de l'Ordre de 10 de març de 1997 de la Conselleria de Sanitat, que aprova delegacions d'atribucions en matèria de personal en favor de diferents òrgans de la Conselleria (DOGV núm. 2.953, de 17.03.97), acorda convocar aquestes places segons les següents bases de la convocatòria.
  
Bases de la convocatòria
  
1. Normes generals
  
1.1 Es convoquen proves selectives per a la provisió de 75 places vacants del grup D, administratius de la funció administrativa d'institucions sanitàries de la Conselleria de Sanitat.
  
1.2 El procés selectiu es durà a terme mitjançant el sistema de concurs oposició, que es regirà per aquestes bases i pel que estableix el Reial Decret 118/1991, de 25 de gener, sobre la selecció del personal estatutari i la provisió de places de les institucions sanitàries de la Seguretat Social.
  
1.3 D'acord amb l'acord assolit en la Mesa Sectorial de Sanitat en la reunió del 15.04.98, s'estableix una reserva de 19 places de les convocades perquè siguen cobertes pel torn de promoció interna. Les places que no s'ocupen per aquest torn s'acumularan al sistema general d'accés lliure.
  
1.4 Del total de places del sistema general d'accés lliure, se'n reserven 2 per als qui tinguen la condició legal de persones amb minusvalidesa, amb grau de discapacitat igual o superior al 33%, d'acord amb la disposició addicional dinou de la Llei 30/84, de 2 d'agost, introduïda per la Llei 23/88, de 28 de juliol.
  
1.5 Als aspirants que superen el procés selectiu se'ls aplicarà l'Estatut de personal no sanitari de les institucions sanitàries de la Seguretat Social i la resta de les disposicions que els siguen aplicables.
  
1.6 Les places estan dotades amb les retribucions que determina el Reial Decret Llei 3/1987, d'11 de setembre, i la normativa de desplegament, en la quantia fixada pressupostàriament per al personal no sanitari d'institucions sanitàries dependents de la Conselleria de Sanitat.
  
1.7 El personal que obtinga plaça en la present convocatòria no podrà fer-ne compatible l'exercici amb un altre lloc de treball, càrrec o activitat en el sector públic, llevat dels casos excepcionals que preveuen les disposicions vigents en matèria d'incompatibilitats.
  
1.8 El règim de prestació de serveis serà indistintament de matí i/o vesprada, sense perjudici de la participació en els torns d'atenció continuada per a les categories que ho tenen establit. El règim horari serà el legalment estipulat.
  
2. Requisits dels aspirants
  
a) Requisits generals per a ambdós sistemes
  
2.1 Ser espanyol o nacional d'algun dels estats membres de la Unió Europea o d'algun dels països que han subscrit un tractat internacional en els termes establits en la disposició addicional única de la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la UE.
  
2.2 Tenir complits els divuit anys i no haver arribat a l'edat de jubilació.
  
2.3 Estar en possessió de la titulació corresponent, que, d'acord amb el que estableix la disposició addicional del Reial Decret 3/1987, d'11 de setembre, serà: grup D. Títol de Graduat Escolar, Formació Professional de Primer Grau o equivalent.
  
2.4 Aptitud psicofísica, que s'acreditarà mitjançant un certificat mèdic quan s'haurà obtingut la plaça. La presa de possessió quedarà supeditada a la superació d'aquest requisit.
  
2.5 No estar inhabilitat per a l'exercici professional o per a l'exercici de funcions públiques, ni separat mitjançant un expedient disciplinari del servei de qualsevol de les administracions públiques o de la Seguretat Social.
  
2.6 Haver ingressat els drets d'examen segons que especifica la base 3.1 d'aquesta convocatòria.
  
b) Requisits específics per al torn restringit de promoció interna
  
A més de tenir els requisits de l'apartat anterior, els aspirants que concórreguen per aquest sistema, hauran d'acreditar que tenen la condició de personal estatutari amb plaça en propietat en institucions sanitàries dependents de la Conselleria de Sanitat en el grup de classificació immediatament inferior al grup de places que es convoquen, dels establits en l'article 3 del Reial Decret Llei 3/1987, d'11 de setembre, i haver completat dos anys de serveis amb plaça en propietat abans de l'acabament del termini de presentació d'instàncies.
  
c) Moment en què cal acreditar els requisits per a concursar
  
Per ser admesos a la realització de les proves, bastarà que els aspirants manifesten i declaren en les seues instàncies que tenen tots i cadascun dels requisits i les condicions exigits, referits a la data d'acabament del termini assenyalat per a la presentació de les sol·licituds.
  
Els requisits a què es refereixen els apartats a) i b) els acreditarà l'aspirant mitjançant la documentació original, un testimoni notarial o una fotocòpia compulsada, i hauran de ser aportats en els terminis establits en les bases 7.1 i 6.3, respectivament. El pagament dels drets d'examen, que s'haurà de fer abans de la presentació de les sol·licituds, s'efectuarà com explica la base 3.
  
3. Sol·licituds
  
3.1 Les persones interessades a participar en el concurs oposició hauran d'emplenar una sol·licitud que necessàriament serà el model que els serà proporcionat a les direccions territorials de la Conselleria de Sanitat i a la Gerència d'Alcoi. Els sol·licitants hauran de llegir les instruccions que figuren en l'imprés.
  
Emplenada la sol·licitud, caldrà ingressar en el compte número 2077/0014/3.9/0589708743 de Bancaixa, en concepte de drets d'examen, la quantitat de 1.173 (mil cent setanta-tres) pessetes.
  
Quan s'hauran pagat els drets d'examen, l'oficina bancària on es faça l'ingrés segellarà i datarà tots els exemplars de què consta el model de sol·licitud, en conservarà l'exemplar 4 i en tornarà la resta a la persona interessada.
  
3.2 Els exemplars 1, 2 i 3 de les sol·licituds es podran presentar en les unitats de registre de les dependències administratives següents:
  
- 03779 Alacant: c/ Girona, núm. 26
  
- 03406 Alcoi: av. del País Valencià, 33
  
- 12163 Castelló de la Plana: plaça Hort dels Corders, núm. 12.
  
- 46870 València: av. Ferran el Catòlic, núm. 74.
  
O mitjançant qualsevol de les maneres previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
L'exemplar número 3 quedarà en poder de la persona interessada i li servirà de justificant. Haurà de figurar en tots els exemplars tant el segell de l'entitat bancària, que acreditarà el fet d'haver pagat els drets d'examen, com el segell del registre de l'organisme on es presente, que acreditarà el fet d'haver presentat la instància dins del termini establit.
  
La falta d'un dels segells comportarà l'exclusió de l'aspirant. En cap cas el pagament en l'entitat bancària podrà substituir el tràmit de presentació en temps i forma, segons que s'ha previst anteriorment.
  
3.3 El termini de presentació d'instàncies serà d'un mes a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
3.4 El fet d'haver-hi dades falses en la instància o en la documentació aportada pels aspirants comportaria l'exclusió del concurs i/o la nul·litat de la plaça adjudicada en el seu cas, sense perjudici de les mesures legals que corresponga.
  
3.5 El domicili que figure en les instàncies es considerarà l'únic vàlid per a notificacions, i seran responsabilitat exclusiva del concursant tant les errades en l'expressió com la comunicació a la Conselleria de Sanitat de qualsevol canvi d'aquest domicili.
  
3.6 El tribunal establirà, per a les persones amb disminucions que ho sol·liciten, les adaptacions possibles de temps i de mitjans per a la realització de les proves. Amb aquesta intenció, les persones interessades hauran de formular la petició corresponent en la sol·licitud de participació en la convocatòria. Aquestes adaptacions no podran desvirtuar el caràcter de la prova, la finalitat de la qual es valorar l'aptitud dels aspirants per a les funcions pròpies de la plaça a què concorre.
  
3.7 Els aspirants sols podran participar a través d'un dels dos sistemes d'accés indicats. L'opció pel torn restringit de promoció interna es farà constar en la sol·licitud de participació en la convocatòria, en l'espai que hi ha per a això. En el supòsit que l'aspirant no tinga els requisits per a concursar per aquest torn, la seua sol·licitud serà traslladada automàticament al torn lliure. Els aspirants que opten en la instància pel torn restringit de promoció interna no podran optar a les places assignades al torn lliure.
  
4. Admissió i exclusió d'aspirants
  
4.1 En acabat el termini de presentació d'instàncies, el director general de Recursos Humans de la Conselleria de Sanitat publicarà una resolució que aprovarà la llista provisional d'aspirants admesos i exclosos. Figurarà en aquesta llista el nom i els cognoms dels aspirants amb la identificació, si cal, de la causa de l'exclusió.
  
Els concursants disposaran d'un termini de deu dies hàbils comptadors a partir de l'endemà de la publicació de la resolució per a esmenar els defectes detectats i en el seu cas l'exclusió inadequada, de conformitat amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú.
  
4.2 En acabat el termini esmentat en el paràgraf anterior, vistes les al·legacions i esmenats els defectes si cal, es publicarà la llista definitiva d'admesos i exclosos de la mateixa manera que la llista provisional.
  
En la mateixa resolució que publicarà la llista d'admesos i exclosos s'indicarà el lloc i la data del començament dels exercicis de la fase d'oposició. Aquesta publicació servirà de notificació a les persones interessades.
  
5. Tribunals
  
5.1 Els membres del tribunal seran nomenats pel conseller de Sanitat a proposta del secretari general de la Conselleria de Sanitat, d'acord amb l'article primer K de l'Ordre de 10 de març de 1997, de la Conselleria de Sanitat. La llista dels membres serà publicada amb una anticipació d'un mes com a mínim abans del començament de les proves, junt amb la resolució que aprove la llista provisional dels aspirants admesos i exclosos.
  
El tribunal estarà compost per set membres. Caldrà designar el mateix nombre de suplents. Tindrà la composició següent:
  
- President:
  
- El director general de Recursos Humans o la persona que hi delegue.
  
- Vocals:
  
- Dos vocals a proposta del director general de Recursos Humans.
  
- Un vocal a proposta de la Conselleria de Sanitat.
  
- Dos representants proposats per les organitzacions sindicals, en els termes que es fixen en els pactes a què es refereix la Llei 9/1987, de 12 de juny.
  
- Secretari:
  
- Personal funcionari de la Conselleria de Sanitat.
  
5.2 Règim de funcionament
  
5.2.1 Tots els membres del tribunal actuaran amb veu i vot, i tant els titulars com els suplents hauran de tenir una titulació d'igual o superior nivell acadèmic que l'exigida per a l'ingrés.
  
5.2.2 S'entendrà que està constituït el tribunal quan hi assistisquen la majoria absoluta dels seus membres, i necessàriament el que en siga president o president suplent, que tindrà vot de qualitat en cas d'empat. Si no hi assisteix el secretari, en farà les funcions un vocal, segons l'ordre en què apareixen nomenats en la base 5.1.
  
5.2.3 Quan no es faça la proposta de vocals en un termini de 15 dies a partir de la seua sol·licitud, els corresponents membres del tribunal podran ser directament designats per l'autoritat convocant.
  
5.2.4 El tribunal podrà incorporar als seus treballs assessors especialistes per a totes o algunes de les proves, d'acord amb el que preveu la convocatòria. Aquests assessors hauran de tenir una titulació acadèmica de nivell igual o superior a l'exigida per a l'ingrés, i es limitaran a exercir les seues especialitats tècniques, que seran el fonament exclusiu de la seua col·laboració amb l'òrgan de selecció.
  
5.2.5 Entre els membres del tribunal hi haurà d'haver, en tot cas, persones que mantinguen una vinculació professional de caràcter fix amb la Conselleria de Sanitat. Ha de quedar adequadament acreditada en l'expedient la causa que determine els nomenaments que, excepcionalment, no designen personal fix.
  
5.3 Corresponen al tribunal les funcions relatives a la determinació concreta del contingut de les proves i a la qualificació dels aspirants, tant en la fase d'oposició com en la de concurs, així com, en general, l'adopció de les mesures que calguen per al desenvolupament de les proves selectives, d'acord amb el que estableixen el Reial Decret 118/1991, de 25 de gener, i la convocatòria.
  
Els criteris d'actuació del tribunal referits a les funcions indicades anteriorment hauran de fer-se públics abans de la realització de les proves.
  
5.4 Els membres del tribunal hauran d'abstenir-se i podran ser recusats per les persones interessades quan hi concórreguen les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú. També hauran d'abstenir-se'n les persones que hagen fet treballs específics de preparació d'aspirants els cinc anys anteriors al començament de les proves, llevat que aquesta activitat estiga vinculada a la formació oficial per a l'obtenció del títol utilitzat per l'aspirant en aquesta convocatòria.
  
5.5 Per a comunicacions i altres incidències, el tribunal tindrà la seu als serveis centrals de la Conselleria de Sanitat, al carrer Roger de Llúria, 19, 46720 València. Més endavant, quan es farà el trasllat d'aquests serveis centrals, el nou domicili serà el carrer de misser Mascó, 31, 46454 València.
  
6. Desenvolupament de la convocatòria
  
Les proves selectives pel sistema de concurs oposició consistiran en la celebració de cada una de les fases esmentades, a fi de determinar l'aptitud dels aspirants i de fixar-ne l'ordre per a la selecció.
  
6.1 Característiques de les proves selectives
  
Constaran de les proves, totes eliminatòries, que es descriuen ací:
  
Primera prova: consistirà en la contestació per escrit, en el termini màxim d'una hora, d'un qüestionari de preguntes del programa que consta com a annex IV.
  
Segona prova: de caràcter pràctic, consistirà en la còpia a màquina durant deu minuts d'un text que es facilitarà als aspirants. S'exigirà una velocitat mínima de 250 pulsacions per minut, o de 280 pulsacions per minut si s'utilitza màquina d'escriure elèctrica.
  
Per a la realització de l'exercici cada aspirant ha d'aportar la seua màquina d'escriure. No s'hi admetran màquines amb memòria ni amb cinta correctora.
  
Tercera prova: consistirà en un qüestionari que versarà sobre coneixement d'un tractament de textos, les seues funcions i comandaments més importants.
  
6.2 Anunci de les proves selectives
  
El lloc i la data de començament dels exercicis s'indicaran en la resolució que farà pública la llista definitiva d'admesos i exclosos.
  
Els aspirants seran convocats per a cada exercici en crida única, i es considerarà decaiguts del seu dret els que no hi compareguen.
  
Una vegada començades les proves, els anuncis de celebració dels successius exercicis seran fets públics pel tribunal al tauler d'anuncis dels serveis centrals de la Conselleria de Sanitat, així com als de les direccions territorials d'Alacant, Castelló i València i de la Gerència d'Àrea d'Alcoi, almenys 3 dies abans de la realització de la prova.
  
6.3 Qualificació de les proves
  
Serà competència del tribunal la determinació concreta del nombre de preguntes que caldrà contestar per aprovar les proves, així com els criteris de superació de les proves pràctiques i l'establiment de la fórmula de correcció. Aquests criteris seran publicats abans de la realització dels exercicis. Sense perjudici del caràcter eliminatori dels exercicis, podran superar la fase d'oposició un nombre d'aspirants superior al de places convocades.
  
Les proves es qualificaran de 0 a 20 punts cada una. La qualificació final serà la suma de les puntuacions obtingudes en les proves corresponents.
  
Acabades les proves selectives, el tribunal farà pública als taulers d'anuncis de la seu central de la Conselleria de Sanitat la llista dels aspirants aprovats per ordre de puntuació.
  
Els aspirants que hagen superat la fase d'oposició disposaran de 15 dies naturals, a partir de la publicació de la llista d'aspirants aprovats, per presentar els documents que acrediten els mèrits valorables en la fase de concurs. Caldrà presentar-los en les unitats de registre indicades en la base 3.2 d'aquesta convocatòria. Els aspirants per promoció interna hauran d'acreditar amb documents els requisits establits en la base 2.b).
  
6.4 Fase de concurs
  
En aquesta fase, a la qual sols accediran els aspirants que hagen superat la fase d'oposició, es valoraran els mèrits segons el barem que figura ací com a annex I.
  
La puntuació assenyalada en el paràgraf anterior es complementarà per als aspirants que concórreguen pel sistema de promoció interna amb una puntuació addicional, que no podrà superar el 25% (15 punts) de la puntuació màxima possible del conjunt dels exercicis de la fase d'oposició, i que s'atorgarà atenent fonamentalment el contingut funcional de la categoria estatutària de procedència, així com els serveis que s'hi hagen prestat amb plaça en propietat i l'exercici, si és el cas, de llocs de treball específics de l'estructura de les institucions sanitàries, i que consta com a annex II.
  
Igualment, hi haurà una puntuació addicional al barem de mèrits que consta com a annex III, per coneixement del valencià acreditat per la Junta Qualificadora de Coneixements de Valencià.
  
El tribunal assignarà la puntuació prevista en el barem i la puntuació addicional per promoció interna i coneixement del valencià als mèrits acreditats pels aspirants que hagen superat la fase d'oposició.
  
En cap cas les puntuacions addicionals o la de la fase de concurs podran ser aplicades per superar exercicis de la fase d'oposició.
  
Sols podran ser valorats els mèrits que tinguen les persones interessades fins el dia de publicació de la convocatòria i que siguen suficientment acreditats mitjançant documentació original, testimoni notarial o fotocòpia adequadament compulsada.
  
Els tribunals, que sols podran valorar la documentació adequadament acreditada i aportada en temps i forma, podran demanar-ne qualsevol aclariment. Quan el requeriment no siga atés no serà valorat el mèrit corresponent. Els tribunals podran també sol·licitar als aspirants una còpia traduïda per un traductor jurat dels documents al·legats que estiguen redactats en un idioma diferent dels oficials a la Comunitat Valenciana.
  
6.5 Publicació dels resultats
  
Acabades les proves selectives, el tribunal farà pública, al tauler d'anuncis de la seu central de la Conselleria de Sanitat, la llista dels aspirants per l'ordre de puntuació assolit, que serà la suma de les puntuacions obtingudes en les fases de concurs i d'oposició. Els empats en la puntuació total es resoldran a favor de qui haja obtingut major puntuació en la fase d'oposició i, si persisteix l'empat, es resoldrà a favor de l'aspirant que haja obtingut major puntuació en el primer exercici.
  
Aquesta relació serà elevada pel tribunal al director general de Recursos Humans.
  
6.6 Adjudicació de places
  
El director general de Recursos Humans farà pública al tauler d'anuncis de la seu central de la Conselleria de Sanitat la resolució per la qual aprovarà la relació de places que s'oferiran als aspirants i el procediment per tal que puguen efectuar la seua opció a plaça, davant la Direcció General de Recursos Humans de la Conselleria de Sanitat, en el termini de 20 dies naturals. Les vacants que s'oferisquen correspondran sempre a places bàsiques de la categoria corresponent.
  
Els aspirants seleccionats pel sistema de promoció interna tindran preferència per a l'elecció de plaça sobre els procedents del sistema general d'accés lliure.
  
Les places s'adjudicaran entre els aspirants d'acord amb la sol·licitud, l'ordre de preferència i per l'ordre de la puntuació aconseguida. Perdran els seus drets derivats de la participació en les proves selectives els aspirants que no sol·liciten plaça en temps i forma, segons el que establirà la resolució a què es refereix el paràgraf primer d'aquest apartat, i els que no obtinguen cap plaça entre les efectivament sol·licitades, així com aquells als quals, per la puntuació obtinguda en el concurs oposició, no els corresponga cap plaça de les oferides. Sols podran ser declarats aprovats en les proves selectives i, per tant, nomenats els aspirants que obtinguen plaça.
  
El director general de Recursos Humans publicarà al tauler d'anuncis de la seu central de la Conselleria de Sanitat, i també a les direccions territorials de Sanitat d'Alacant, Castelló de la Plana i València i la Gerència de Salut d'Alcoi, la llista provisional d'aspirants aprovats amb la indicació de la plaça que els haja correspost.
  
Si en qualsevol moment del procés s'assabenta el tribunal que algun dels aspirants no té tots els requisits exigits, haurà de requerir-li l'acreditació d'aquests requisits. Si els requisits en qüestió no són acreditats en el termini dels deu dies hàbils següents a la notificació del requeriment, el tribunal farà una proposta d'exclusió de l'aspirant, que indicarà les inexactituds o falsedats formulades per l'aspirant, al director general de Recursos Humans, el qual, després de les comprovacions que considere oportunes, dictarà una resolució motivada que exclourà l'aspirant del concurs oposició. Aquesta resolució podrà ser impugnada de la manera que explica la base 11.
  
7. Presentació dels documents
  
7.1 En el termini de 20 dies fixat per a l'elecció de la destinació en el primer paràgraf de la base 6.6 i davant l'òrgan que s'hi expressa, els aspirants hauran de presentar la documentació següent:
  
a) Fotocòpia compulsada del document nacional d'identitat.
  
b) Fotocòpia compulsada del corresponent títol, diploma o resguard de la titulació corresponent.
  
c) Declaració de no haver sigut separat mitjançant un expedient disciplinari de les administracions públiques o de la Seguretat Social, i també de no fer activitats incompatibles.
  
d) Acreditar, mitjançant un reconeixement sistemàtic oficial, l'aptitud psicofísica.
  
e) Els aspirants minusvàlids hauran de presentar una certificació de la Conselleria de Benestar Social o d'un altre òrgan competent d'altres comunitats autònomes o de l'administració de l'estat que acredite aquesta condició i la seua capacitat per fer el treball que correspon a les places d'aquesta convocatòria.
  
7.2 Les persones que, dins del termini fixat, llevat de casos de força major, no presenten la documentació, no podran ser nomenades, i quedaran anul·lades totes les actuacions, sense perjudici de la responsabilitat en què pogueren haver incorregut per falsedat en la instància. En tal cas, la plaça s'inclourà entre les convocades en el següent procés selectiu.
  
Els aspirants aprovats que tingueren la condició de personal fix de les administracions públiques o dels serveis de salut estaran exempts d'acreditar les condicions i els requisits ja justificats per obtenir el seu nomenament anterior, i hauran de presentar una certificació de l'organisme de què depenguen que acredite la seua condició i altres circumstàncies que consten en el seu expedient personal.
  
7.3 Si un aspirant seleccionat no té algun dels requisits exigits en la convocatòria, el director general de Recursos Humans dictarà una resolució motivada en què declararà la pèrdua dels drets a la plaça de què es tracte. Aquesta resolució podrà ser impugnada de la manera que determina la base 11.
  
8. Publicació, nomenament i termini de presa de possessió
  
Acabat el termini per a la presentació de documents, i una vegada adjudicades les places, s'acordarà el nomenament dels aspirants aprovats, que es publicarà en el Diari Oficial de la Generalitat Valenciana.
  
Els aspirants que hagen obtingut plaça disposaran del termini d'un mes, comptador a partir de l'endemà de la publicació a què fa referència el paràgraf anterior, per incorporar-se a les seues respectives destinacions i efectuar-ne la presa de possessió, que es durà a terme, lliurat el corresponent nomenament pel director general de Recursos Humans, davant el director del centre a què estiga adscrita la plaça corresponent. Perdran els seus drets les persones que, sense causa suficientment justificada, deixen passar el termini sense incorporar-s'hi.
  
9. Coneixements de valencià
  
9.1 Les persones que superen les proves selectives acreditaran els seus coneixements de valencià amb la presentació dels certificats de la Junta Qualificadora de Coneixements de Valencià.
  
9.2 Les persones que no hagen acreditat els coneixements de valencià segons el punt anterior es comprometran a fer els cursos adequats de coneixements de valencià que s'organitzaran per a això.
  
9.3 Els aspirants podran utilitzar, en les proves selectives, escrites o orals, qualsevol de les dues llengües oficials de la Comunitat Valenciana.
  
10. Publicitat
  
Llevat dels casos en què expressament es determine el contrari, les publicacions de les diferents actuacions relatives a la convocatòria es faran al tauler d'anuncis de la seu central de la Conselleria de Sanitat, i els terminis corresponents comptaran a partir de la data de la diligència d'exposició de cada acte en aquest tauler. No obstant això, i només a fi de donar informació als concursants, se n'enviaran còpies a les direccions territorials de la Conselleria de Sanitat a Alacant, Castelló de la Plana, València i la Gerència d'Alcoi. El tribunal podrà determinar la conveniència d'utilitzar altres mitjans exclusivament d'informació.
  
11. Recursos
  
La present convocatòria, les seues bases i tots els actes administratius que siguen dictats en la seua execució pel director general de Recursos Humans de la Conselleria de Sanitat, podran ser impugnats per les persones interessades, després de la comunicació preceptiva a la Direcció General de Recursos Humans de la Conselleria de Sanitat, mitjançant la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de la publicació de l'acte recorregut (articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 581 de la Llei de la Jurisdicció Contenciosa Administrativa).
  
Contra les resolucions i els actes de tràmit dictats pel tribunal que ha de jutjar el concurs, podrà interposar-se un recurs ordinari en el termini d'un mes, davant la Direcció General de Recursos Humans de la Conselleria de Sanitat, segons que diu l'Ordre de 10 de març de 1997, de la Conselleria de Sanitat (articles 107 i 114 de la Llei de Règim Jurídic de les Administracions Públiques i del Procediment Administratiu Comú).
  
Tot això sense perjudici que s'use qualsevol altre recurs que per al seu dret estime oportú.
  
València, 1 d'octubre de 1998.- El director general de Recursos Humans: Pompeyo Esparza Bernabeu.
  
Annex I
  
Barem general de mèrits
  
\* Per cada mes complet de serveis prestats en les institucions sanitàries de la Seguretat Social com a personal estatutari fix de plantilla o contractat, amb un límit màxim de 10 anys de prestació de serveis: 0,35 punts
  
\* Per cada curs el contingut del qual estiga relacionat amb les funcions de la plaça a què es concursa impartit per l'Institut Nacional d'Ocupació, o organitzat per organismes de l'administració educativa autonòmica o central, organismes o institucions de les administracions sanitàries públiques o la Creu Roja, segons la graduació següent:
  
a) Curs de durada entre 30 i 100 hores de classe: 0,25 punts per curs.
  
b) Curs de durada entre 101 i 150 hores de classe: 0,5 punts per curs.
  
c) Curs de durada entre 151 i 200 hores de classe: 1 punts per curs.
  
d) Curs de durada entre 201 i 250 hores de classe: 1,5 punts per curs.
  
e) Curs de durada superior a 250 hores de classe: 2,5 punts per curs.
  
La puntuació màxima d'aquest apartat serà de 16 punts.
  
Annex II
  
Barem de mèrits per al torn de promoció interna
  
I. Contingut funcional (màxim 8 punts)
  
a) Per plaça en propietat en categoria de funció administrativa de grup immediat inferior: 8 punts.
  
b) Per plaça en propietat en categoria de funció administrativa no inclosa en el punt anterior: 5,5 punts.
  
c) Per plaça en propietat en altres categories de l'Estatut de Personal no Sanitari: 3 punts.
  
d) Per plaça en propietat en altres categories estatutàries no incloses en l'Estatut de Personal no sanitari: 3 punts.
  
II. Serveis prestats (màxim 4 punts)
  
Per mes complet de serveis prestats en propietat en la plaça de procedència, fins a un màxim de 4 punts: 0,04 punts.
  
III. Exercici de llocs
  
a) Per exercici de lloc directiu de la divisió de gestió i serveis generals en institucions sanitàries de la Conselleria de Sanitat: 3 punts.
  
b) Per exercici de lloc de cap d'unitat de la divisió de gestió i serveis generals en institucions sanitàries de la Conselleria de Sanitat: 2,5 punts.
  
c) Per exercici de llocs directius d'altres divisions en institucions sanitàries de la Conselleria de Sanitat: 1,5 punts.
  
Sols s'acreditarà valoració per aquest punt si l'exercici del lloc ha sigut igual o superior a sis mesos.
  
Podrà assignar-se valoració per més d'un subapartat encara que la puntuació total per aquest punt no podrà excedir els tres punts.
  
Annex III
  
Barem de mèrits per coneixements de valencià
  
Els coneixements de valencià es valoraran d'acord amb la possessió del corresponent certificat expedit o homologat per la Junta Qualificadora de Coneixements de Valencià:
  
1. Certificat de coneixements orals: 0,5 punts.
  
2. Certificat de grau elemental: 1 punt.
  
3. Certificat de grau mitjà: 1,5 punts.
  
4. Certificat de superior: 2 punts.
  
Només es valorarà el certificat de major grau de coneixement.
  
Annex IV
  
Programa per a la provisió de places vacants de personal estatutari no sanitari de la funció administrativa del grup d al servei de les institucions sanitàries dependents de la Conselleria de Sanitat
  
1. La Constitució Espanyola de 1978. Estructura. Drets i deures fonamentals.
  
2. L'Estatut d'Autonomia de la Comunitat Valenciana. Institucions d'autogovern.
  
3. La Llei de Govern Valencià. Estructura. El president de la Generalitat Valenciana. El Consell. L'Administració Pública de la Generalitat Valenciana.
  
4. Conselleria de Sanitat: estructura i funcions.
  
5. Òrgans superiors de la Conselleria de Sanitat. Òrgans de gestió dels serveis centrals. L'organització dels hospitals.
  
6. Drets i obligacions dels usuaris de serveis del sistema sanitari públic.
  
7. L'acte administratiu. La seua eficàcia. La notificació. El silenci administratiu.
  
8. Termes i terminis en el procediment administratiu. Recepció i registre de documents.
  
9. Idees generals sobre la iniciació, ordenació, instrucció i terminació del procediment administratiu.
  
10. Classes de contractació administrativa. Formes de contractació.
  
11. Classes de personal estatutari. Situacions. Drets i deures. Faltes i sancions.
  
12. Retribucions del personal estatutari. Conceptes retributius.
  
13. L'afiliació de treballadors: altes i baixes. La cotització: subjectes obligats.
  
14. La incapacitat temporal. Concepte i causes.
  
15. Documents comptables de l'ordenació de la despesa i del pagament. Pagaments en ferm i a justificar. Justificació dels lliuraments.
  
16. Conceptes informàtics bàsics. Maquinari/programari. Sistema operatiu. Llenguatge. Programes d'aplicació. Perifèrics. Connectivitat.
  
17. Sistemes operatius d'ús generalitzat: MS-DOS i Windows. Particularitats i diferències entre ells.
  
18. Automatització d'oficines. Ferramentes ofimàtiques: fulls de càlcul, processadors de textos, bases de dades.
  
19. Ferramentes ofimàtiques d'ús comú en la Generalitat Valenciana: Word i Excel.
  
20. Estructures d'emmagatzematge de dades: fitxers i bases de dades. Fitxers concepte i tipus. Bases de dades: concepte i característiques.
  
21. Connexió d'ordinadors: xarxes i comunicacions. Definició i utilització.
  
22. Missatgeria electrònica. Concepte. Avantatges.